Diari Oficial de la Generalitat Valenciana


Sumari del DOGV 7939, del 19-12-2016 (2016/9227)

Notificació de la sentència dictada en el procediment de guarda i custòdia número 130/2016.
-------------------------------------------------------------------------------------------

### Dades del document

Número de DOGV
:   7939

Data del DOGV
:   19-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/9227


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 130/2016. [2016/9227]  
Judici: família, guarda, custòdia i aliments de fill menor no matrimonial no consensuat 000130/2016.  
Part demandant: Rosario Consuelo Céspedes Torres.  
Part demandada: José Moreno Cortés.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime la demanda de mesures de fills extramatrimonials contenciosa interposada per Rosario Consuelo Céspedes Torres, representada per la procuradora la senyora Brufal Escobar, contra José Moreno Cortés, i adopte les següents mesures respecte de la filla menor d'edat:  
  
1. Dispose atribuir l'exercici exclusiu de la pàtria potestat de la menor, I. C. M. C., a la mare, Rosario Consuelo Céspedes Torres, la qual tindrà la guarda i custòdia de la menor.  
2. Suprimisc el règim de visites i comunicacions amb el pare.  
3. S'indica la quantitat de cent cinquanta euros (150 ?) com a pensió per a aliments de la filla menor, quantitat que el demandat ingressarà els primers cinc dies de cada mes en el compte indicat per l'actora i que s'actualitzarà anualment de conformitat amb les variacions de l'índex de preus de consum. Cada progenitor haurà d'abonar el 50 % de les despeses extraordinàries que puga ocasionar la menor, entre les quals no s'inclouen les despeses de matrícula escolar, llibres i material escolar o roba, ja que aquestes són despeses ordinàries, d'acord amb la definició jurídica d'aliments establida en l'article 142 del Codi Civil, segons el qual a més d'entendre per aliments el que és imprescindible per a la manutenció, l'habitació, el vestit i l'assistència mèdica de l'alimentista, també comprenen aquests l'educació i la instrucció de l'alimentista.  
  
En allò relatiu a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, sols s'hauran d'assumir al 50 % les que es realitzen de comú acord entre els progenitors, sent-ne en cas contrari assumit el seu pagament per qui haja decidit la realització de l'esmentada activitat. En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entendrà que el contrari accepta la realització de la despesa quan, notificada la intenció de realitzar aquesta i el seu import, amb els documents corresponents, per qualsevol mitjà fefaent, deixe transcórrer el termini de 10 dies sense mostrar-hi oposició. En cas de discrepància entre les parts sobre la procedència de la despesa, s'haurà de sotmetre a decisió judicial. Sols les de caràcter urgent i necessari es podran realitzar sense previ consentiment o autorització judicial.  
  
4. No s'estimen motius per a imposar les costes processals a cap dels litigants.  
Notifiqueu aquesta resolució a les parts i feu-los saber que aquesta resolució no és ferma i que, en contra, s'hi pot interposar un recurs d'apel·lació, mitjançant la presentació d'un escrit de preparació del recurs davant d'aquest tribunal dins del termini de 20 dies hàbils comptador des de l'endemà que es notifique, en què l'apel·lant ha d'exposar les al·legacions en què basa la impugnació, a més d'esmentar la resolució objecte d'apel·lació i els pronunciaments que impugna (art. 458 LECn). D'acord amb la disposició addicional 15a de la Llei orgànica del poder judicial (LO 1/2009, que modifica la LO 6/1985), la part que interpose un recurs contra aquesta resolució, com a requisit indispensable per a tramitar-lo, haurà de constituir un dipòsit de 50 euros en el compte de dipòsits i consignacions d'aquest jutjat. L'admissió del recurs requerirà, quan es prepare aquest, que s'haja consignat la quantitat de 50 euros en el compte de dipòsits i consignacions d'aquest jutjat, compte de Banesto número 0706 0000 02 (i núm. de procediment i any 0000/00). També pot realitzar-se la consignació mitjançant una transferència al número de compte 0030 3035 70 2749031051; caldrà consignar en la casella d'observacions el número de compte d'aquest jutjat que s'indica més amunt i el número de procediment. Són eximits de la constitució del dipòsit per a recórrer aquells que tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder Judicial).  
Incloeu l'original d'aquesta resolució en el llibre de sentències, i deixeu-ne un testimoniatge en les actuacions.  
Aquesta és la meua sentència que, jutjant d'acord amb el dret, pronuncie, mane i firme.  
Publicació. L'estenc jo, el lletrat de l'Administració de Justícia, per a fer constar que seguidament es fa pública la sentència dictada, mitjançant la notificació a les parts. En done fe.»  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació a José Moreno Cortés.  
  
  
Elx, 17 de novembre de 2016.- El lletrat de l'Administració de justícia: Francisco Javier García Navarro.